[{"text_idx": "#000001", "text": "AC-02 Andmebaasirakenduste arendamine MS Access keskkonnas"}, {"text_idx": "#000002", "text": "Koolitus on suunatud arvutikasutajatele, kelle u\u0308lesandeks on keerukamate andmebaasirakenduste loomine MS Access vahenditega."}, {"text_idx": "#000003", "text": "Koolitusel saadakse teadmised ja praktilised oskused MS Accessi andmebaasidega to\u0308o\u0308tamise po\u0303himo\u0303tetest ja vo\u0303imalustest uute andmebaaside loomiseks, keerukamate ja du\u0308naamilisemate kasutajaliideste loomiseks ja va\u0308ljundi kujundamiseks."}, {"text_idx": "#000004", "text": "Relatsioonilise andmebaasi tabelite loomine (vo\u0303tmed, seosed, normaliseerimine, andmete importimine, andmete viiteterviklikkuse tagamine).\nPa\u0308ringute loomine ja kasutamine (pa\u0308ringud u\u0308hest ja mitmest tabelist, tingimuste seadmine, parameeterpa\u0308ringud, tegevuspa\u0308ringud, pa\u0308ringutega andmete lisamine, muutmine ja kustutamine).\nTo\u0308o\u0308 vormidega (keerukamate vormide loomine, vormi objektid ja nende omadused, alamvormide kasutamine, VBA kasutamine objektidega seotud su\u0308ndmuste programmeerimiseks).\nAruannete loomine u\u0308he ja mitme tabeli vo\u0303i pa\u0308ringu alusel, alamaruannete kasutamine.\nAndmete ja kasutajaliidese lahutamine, MS SQL vo\u0303i MySQL andmebaasiserveriga sidumine.\nAccessi rakenduse hooldus ja seaded."}, {"text_idx": "#000005", "text": "luua tabelite struktuurid ja seosed keerukamate andmebaasilahenduste tarbeks;\nkoostada erinevaid pa\u0308ringuid andmebaasist vajalike andmete saamiseks;\nluua keerukamaid vorme ja aruandeid infosu\u0308steemi kasutajaliidese realiseeri\u00admiseks, kasutades makrosid ja programmeerimiskeelt VBA."}, {"text_idx": "#000006", "text": "Osaleja on tavakasutaja tasemel tuttav Windows to\u0308o\u0308keskkonna ja to\u0308o\u0308vo\u0303tetega, vajalik on andmebaasitarkvara MS Access eelnev kasutamise kogemus, kasuks tuleb varasem kokkupuude VBA programmeerimiskeelega."}, {"text_idx": "#000007", "text": "Koolitusruum on varustatud vajaliku tehnikaga, iga osaleja kasutuses on kaasaegne a\u0308riklassi su\u0308learvuti, millesse on paigaldatud koolitusel vajaminev tarkvara. O\u0303ppijate arv u\u0308hes grupis on u\u0308ldjuhul ca 10 inimest."}, {"text_idx": "#000008", "text": "Kursuse lo\u0303petamiseks tuleb osaleda ko\u0303igil koolituspa\u0308evadel, o\u0303piva\u0308ljundite omandamist hinnatakse mitteeristavalt koolituse ka\u0308igus to\u0303statuvate probleem\u00adu\u0308lesannete lahendamise kaudu. Kursuse lo\u0303petajatele va\u0308ljastatakse tunnistus. Kursuse katkestamise korral va\u0308ljastatakse to\u0303end osaletud koolituspa\u0308evade kohta."}, {"text_idx": "#000010", "text": "Igale osalejale saadetakse peale arve tasumist e-kirjaga kutse su\u0308ndmusele."}]